‘কিলবিল সোসাইটি’র রোমহর্ষক প্রথম ঝলক প্রকাশ্যে

কলকাতা: চোখে চশমা, মাথা ন্যাড়া। দোলের আগেই ‘কিলবিল সোসাইটি’তে (Killbill Society) পরমব্রত চট্টোপাধ্যায়ের (Parambrata Chatterjee) ফার্স্টলুক সকলকে চমকে দিয়েছিল। এবার কিসবিলের প্রথম ঝলক প্রকাশ্যে এল। যা দেখে দর্শকদের স্তম্ভিত। ‘হেমলক সোসাইটি’র আনন্দ কর আর নেই। তিনি এখন মৃত্যুঞ্জয় কর। রোমহর্ষক টিজারে পরমব্রতকে নিয়ে কৌতূহলের পারদ চড়ালেন সৃজিত মুখোপাধ্যায়। হেমলক সোসাইটি’র ১৩ বছর পর এবার ‘কিলবিল সোসাইটি’ (Killbill Society) নিয়ে আসতে চলেছেন পরিচালক সৃজিত মুখোপাধ্যায় (Srijit Mukherji)।

১৩ বছর পর কেমন আছে আনন্দ কর এবং তাঁর আশেপাশের মানুষেরা? সেই গল্প নিয়েই সৃজিত মুখোপাধ্যায়ের ফ্রেমে ‘কিলবিল সোসাইটি’। পয়লা বৈশাখে পরিচালক সৃজিত মুখোপাধ্যায় নিয়ে আসছেন ‘কিলবিল সোসাইটি’। ‘‘কিলবিল সোসাইটি’র জন্য নিজের লুক একেবারে বদলে ফেলেছেন অভিনেতা পরমব্রত চট্টোপাধ্যায় (Parambrata Chatterjee)। আনন্দ কর কেন বদলে গেলেন? সেই উত্তর ক্রমশ প্রকাশ্য। কিন্তু মৃত্যুঞ্জয় কর এবার মহাচমক দিতে চলেছেন, সেই আভাস পাওয়া গেল ‘কিলবিল সোসাইটি’র টিজারে। নিজের পরিচয় দিতে গিয়ে সে বলছে- ‘আমি এখন অর্ডার মাফিক খুন করি।’ তাহলে কি সৃজিতের ‘কিলবিল সোসাইটি’তে খুনির চরিত্রে ধরা দেবেন পরমব্রত? সেই ইঙ্গিতই মিলল ছবির ঝলকে।

আরও পড়ুন: সৃজিতের ‘লহ গৌরাঙ্গের নাম রে’-তে থাকছে চমক

View this post on Instagram

A post shared by SVF (@svfsocial)

সৃজিত মানেই কাস্টিংয়ে নামিদামি তারকা। এবারও সেই ধারা বজায় রেখেছেন পরিচালক। ফার্স্টলুকে বড় চমক দিয়েছিলেন সৃজিত। মরবে মরো ছড়িয়ো না’ থেকে এ বারে ছবির বার্তা ‘মরতে চাইলে বাঁচতে হবে!’ আনন্দ এ বার আরও ক্ষুরধার, আরও শীতল। এই চরিত্রে পরমব্রতের লুকে রয়েছে চমক। ‘হেমলক সোসাইটি’তে দেখানো হয়েছিল ‘আনন্দ’ মারণ রোগে আক্রান্ত, তার জেরেই এই কি নায়কের এই লুক? এই উত্তর অবশ্য এখনও অধরা। ছবিতে গুরুত্বপূর্ণ চরিত্রে নজরকাড়তে চলেছেন কৌশানী মুখোপাধ্যায় (Koushani Mukherjee)। ডিগ্ল্যাম লুকে কৌশানী। পূর্ণা আইচের ভূমিকায় একেবারে ডিগ্ল্যাম লুকে ধরা দিলেন কৌশানী মুখোপাধ্যায় । বেপরোয়া জীবনযাপনে অভ্যস্ত সে। নিন্দুক-সমালোচক, কাউকেই পরোয়া করে না পূর্ণা। লাগামছাড়া এক মেয়ে। এখন তার পিঠ দেওয়ালে ঠেকে গিয়েছে, সেখান থেকে কি নিজের উত্থান করতে পারবে? সেই উত্তর দেবে কিলবিল সোসাইটি। ছবিতে গুরুত্বপূর্ণ চরিত্রে অভিনয় করেছেন বিশ্বনাথ বসু, সন্দীপ্তা সেন এবং অনিন্দ্য চট্টোপাধ্যায়।

অন্য খবর দেখুন